Szavazások órája
Elnök
A következő napirendi pont a szavazás.
(Az eredményekért és a szavazásra vonatkozó egyéb részletekért lásd a jegyzőkönyvet)
Jean-Pierre Audy
(FR) Elnök úr! Az eljárási szabályzat 146. és 148. cikke alapján a többnyelvűség kérdésében, illetve az Európai Parlament többnyelvűségének elhanyagolása kapcsán szeretnék szót kérni.
Szeretném felhívni a figyelmet az Európai Parlament többnyelvűségének tűrhetetlen elhanyagolására, amelynek legújabb példája, hogy az Európai Bizottság munkaprogramjáról szóló állásfoglalást, valamint a 19-28. közötti módosításokat 12 óra 40 percig nem fordították le franciára.
(Taps)
Elnök
Köszönöm. A hasonló jellegű problémákra jobban odafigyelünk a jövőben, és szem előtt fogjuk tartani őket. Nagyon fontos kérdésről van szó.
